kardosdrur/scandi-wiki huggingface dataset:
Babati

Babati er en by i det nordlige Tanzania, og den administrative hovedby i regionen Manyara. Den er belliggende cirka 170 km sydvest for Arusha og befolkningen var ved folketællingne i 2002 på 30.975 mennesker, pået areal på 121,57 kvadratkilometer. Babati er samtidig hovedby for et af regionens fem distrikter, Babati (distrikt).

Administrativ inddeling 
Babati er inddelt i fire områder:
 Babati
 Bagara
 Maisaka
 Nangara

Byer i Tanzania
Agha Muhammad Yahya Khan

Agha Muhammad Yahya Khan (4. februar 1917 – 10. august 1980) var en pakistansk officer og politiker og Pakistans 3. præsident i perioden 1969 og 1971.

Han var chef for en infanteridivision i Pakistans hær mellem 1962 og 1964, og blev øverbefalende for hæren i 1966. I 1969 anmodede præsident Ayub Khan ham at overtage magten i landet for at hindre at spændingerne mellem Vestpakistan og Østpakistan skulle føre til en borgerkrig og/eller Østpakistans løsrivelse fra Pakistan. I sin første tale som præsident erklærede Yahya Khan Pakistan i undtagelsestilstand. 

Ved valget i Pakistan i december 1970 opnåede Khans parti Pakistan Peoples Party 88 ud af nationalforsamlingens 313 pladser. Samtlige disse pladser blev vundet i Vestpakistan, hvorimod Østpakistan ved valget gav Awami League ledet af Sheikh Mujibur Rahman 167 pladser (alle vundet i Østpakistan), hvilket gav absolut flertal til det østpakistanske Awami League. Realiten ved valget i 1970 var således, at Pakistan i praksis var delt i en Vest- og en Østdel. Yahya Khan tillod ikke, at Awami League dannede regering, og der blev i stedet indledt forhandlinger mellem Yahya Khan og Sheikh Mujibur Rahman om en løsning på den fastlåste situation. Frohandlingerne førte ikke til resultater, og Yahya Khan beordrede i stedet den pakistanske hær til at indlede en militæroperation i Østpakistan, Operation Searchlight, hvis formål var at knuse separatistbevægelsen i Østpakistan. Operation Searchlight blev indledt den 25. marts 1971. Dagen efter erklærede Rahman Østpakistan for uafhængigt af Pakistan. 

Operation Searchligt blev indledningen til Bangladeshkrigen, hvor pakistanske tropper i en borgerkrig kæmpede mod den indisk støttede separatistbevægelse i Østpakistan. Pakistan besluttede at optrappe konflikten ved den 3. december 1971 at angribe indiske flybaser i den vestlige del af Indien, hvilket medførte at Indien blev en krigsførende part i konflikten, og blot 13 dages senere, den 16. december 1971 måtte Pakistan kapitulere. 

Nederlaget i krigen mod Indien og tabet af Østpakistan medførte uroligheder i befolkningen, og Khan måtte den 20. december 1971 fratræde som præsident. Han blev efterfulgt af Zulfikar Ali Bhutto, der kort efter satte Khan i husarrest. 

Pakistans fremfærd under Operation Searchligt og under Bangladeshkrigen medførte et meget betydeligt antal dræbte blandt Bangladeshs civilbefolkning, og hændelserne er af flere blevet anset som folkemord på civilbefolkningen. Yahya Kahn blev dog aldrig blevet retsforfulgt for sin rolle i krigen.

Eksterne links og kilder 
 Yahya Khan and Bangladesh, Library of Congress 
 Referat af samtale mellem Henry Kissinger og Chou En-lai om. bl.a. Yahya Khan 
 The U.S. and the South Asian Crisis of 1971, National Security Archive 
 Encyclopædia Britannica om Yahya Khan

Noter 

Pakistans præsidenter
Blåhøl

Blåhøl er den mindst kendte af de store kilder i Rold Skov, til trods for at den er en af Danmarks og Nordeuropas vandrigeste (ca. 150 l/s). Kilden ligger utilgængeligt i Lindenborg Ådal ikke langt fra den fredede egeskov Skindbjerglund, men kan være svær at finde.
 
Blåhøl er en typisk bassinkilde, den er meget stor og blå, deraf navnet Blåhøl; "det blå hul".

Referencer

Eksterne henvisninger 
 Rold Skov Leksikon 
 Blåhøl på Panoramio 

Kilder i Danmark
Rebild Kommunes geografi
Afløbsspor

Et afløbsspor er et kort spor, som ender i en sporstopper eller anden forhindring f.eks. en sandbunke eller ingenting. Afløbsspor etableres f.eks. i tilknytning til et hovedspor ved hjælp af et sporskifte. Når sporskiftet er stillet mod afløbssporet, beskytter det mod utilsigtede sammenstød mellem tog- og rangermateriel. Hvis der er risiko for et sammenstød, bliver den ene togstamme ledt ud på afløbssporet, sådan at hovedsporet dermed holdes frit. 

Afløbsspor bruges også til at opfange løse vogne, typisk under rangering, men kan også benyttes til opbremsning af tog, der har for høj fart til at kunne standses i tide.

Jernbaneanlæg
Glasnost (magasin)

Glasnost var et lille dansk tidsskrift, etableret i 1989.

Glasnost blev trykt på DKPs trykkeri Terpo Tryk. Via overpris på trykningen skal der have været ført penge fra Sovjetunionen til Danmarks Kommunistiske Parti.

Eksterne henvisninger og kilder 
  Information: Sohn-sagen undrer tidligere topminister
  Politiken: Vidne: Sohn kæmpede for Moskva-penge

Fodnoter

Tidsskrifter fra Danmark
Etableret i 1989
Waterloo East Station

Se også: Waterloo Station

Waterloo East Station, også kaldet London Waterloo East, er en jernbanestation i det centrale London på banen fra Charing Cross over London Bridge til Kent. Den bestyres af Southeastern og ligger i takstzone 1. De fire perroner har bogstaver, frem for tal, for at undgå forvirring med perronerne på den tilstødende større terminal, London Waterloo (et kneb, der også benyttes for Thameslink-perronerne på St Pancras International og deres forgængere på King's Cross Thameslink og på New Cross).

Selvom det er en gennemkørselsstation på denne rute, betragtes den på billetter som en London Terminal, der er betegnelsen for endestationer i det centrale London. En gangbro over Waterloo Road forbinder den til Waterloo Station og er den primære adgangsvej; Waterloo East-perronernes østlige ende har gangforbindelse til Southwark Station på London Underground-linjen Jubilee line. På gadeniveau er der en beskeden indgang i Sandell Street. Stationen har ikke nogen decideret stationsbygning. I stedet betjenes den af billetkontoret på Waterloo Station, og der er billetautomater i gangbroens østlige ende.

Historie 

South Eastern Railway åbnede stationen som Waterloo Junction i januar 1869 som erstatning for Blackfriars Road, der lå en smule mod øst. Southern Railway omdøbte den til Waterloo Eastern i juli 1935, og stationen fik sit nuværende navn i may 1977.
 
Tidligere var der en skinneforbindelse over hovedstationens forhal. Denne blev kun benyttet i et lille omfang, selvom H.G. Wells' roman Klodernes kamp beskriver den brug til at føre soldatertog til marsmændenes landingsplads. Broen, der førte banen over Waterloo Road benyttes nu som gangbro mellem de to stationer.

Betjeninger 
Alle tog til Charing Cross kører normalt fra spor B eller D, mens alle tog til London Bridge normalt benytter spor A eller C. Pr. december 2010 er det typiske betjeningsmønster uden for myldretiden:

 16 tog pr. time til Charing Cross
 2 tog pr. time til Dartford via Bexleyheath
 2 tog pr. time til Gravesend via Sidcup
 2 tog pr. time til Gillingham via Lewisham og Woolwich Arsenal
 2 tog pr. time til Hayes undvigende Lewisham
 2 tog pr. time til Sevenoaks via Orpington
 2 tog pr. time til Tunbridge Wells via Sevenoaks
 2 tog pr. time til Hastings via Tunbridge Wells
 1 tog pr. time til Dover og Canterbury West, der deles på Ashford International
 1 tog pr. time til Ramsgate via Dover og Canterbury West, der deles på Ashford International

Transportforbindelser 
London buslinje 1, 4, 26, 59, 68, 76, 77, 139, 168, 171, 172, 176, 188, 211, 243, 341, 381, 507, 521, RV1, X68 og natlinje N1, N68, N76, N171, N343 and N381.

Referencer

Eksterne henvisninger 
 Afgangstider og stationsinformation for Waterloo East Station fra National Rail

Jernbanestationer i Storbritannien
Lambeth
Mara (region)

Mara er en af Tanzanias 26 administrative regioner. Regionhovedstaden er Musoma. Regionen grænser til Kenya i nordøst, regionerne Arusha i øst, Shinyanga i syd, Mwanza i sydvest og Victoriasøen mod  vest, med Kagera på den anden siden af Victoriasøen. Store dele af Serengeti nationalpark, som er opført på verdensarvslisten ligger i området. Regionen er opkaldt efter Marafloden som løber gennem Kenya og Tanzania.

Befolkningen var i 2009 anslået til 1.756.442 mennesker og  et areal på 19.566 km².  Regionen består af seks distrikter: Bunda, Serengeti, Tarime, Rorya, Musoma Mjini og Musoma Vijijini.

Eksterne kilder og henvisninger

Tanzanias regioner
Bystrzyca Kłodzka

Bystrzyca Kłodzka (tysk: Habelschwerdt) er en by i Powiat Kłodzki (tidligere grevskabet Glatz) i Województwo dolnośląskie i Polen. Området er 10,7 km², Indbyggertallet er 10.447 (2014).

Eksterne henvisninger 

Byer i Polen
Tidligere tyske byer
Kævle

Kævle kan have flere betydninger

 Kævle (træstykke) -- runekævle, lille brændestykke, kagerulle, bidsel, knebel til lam, stor træblok.
 Kævle (tale) --ævl og kævl, kæft – at holde kævlen, påståelig eller trættende tale, diskussion.
 Kævle (drukspil) -- drukspil, hvor modstanderne skal ramme genstanden i midten af to sider med spillere på hver side. Ordet kævle kommer oprindeligt fra Jylland og er et gammelt ord, der muligvis stammer fra Danmarks gamle hovedstad Viborg.
Petřvald

Petřvald (tysk Peterswald, polsk Pietwałd) er en by i Okres Karviná i Tjekkiske Schlesien, Tjekkiet. Den ligger på den nordøstlige grænse af byen Ostrava.

Byer i Tjekkiet
Sklandrausis

Sklandrausis () er en traditionel ret fra det lettiske køkken, som er af livisk oprindelse, men som i dag anses for at være en egnsret fra Kurland. Den består af en sød tærte fremstillet af rugdej med kartoffel- og gulerodsfyld krydret med kommen. I 2011 indleverede en lettisk virksomhed ansøgning om beskyttet oprindelsesbetegnelse til EU.

Kilder 
 

Mad fra Letland
Tærter
Hluboká nad Vltavou

Hluboká nad Vltavou (tysk Frauenberg) er en by med 4.586 indbyggere i Tjekkiet, der er beliggende ved Vltava-floden i det sydlige Bøhmen.

Eksterne henvisninger 

Byer i Tjekkiet
Tjekkiske 1. liga

Tjekkiske 1. liga, også kaldet HET Liga af sponsorhensyn (og tidligere Synot liga og Gambrinus Liga) er den bedste fodboldrække i Tjekkiet og består af 18 professionel fodboldklubber, hvoraf de to dårligst placeret i hver sæson rykker ned i den tjekkiske 2. liga. Sæson kører fra august til maj og består af 30 runder, hvilket betyder at hvert hold spiller mod hinanden to gange, én gang hjemme og én gang ude. Turneringen er per 2011, rangeret som nummer 18 af UEFA.

Med 12 titler er Sparta Prag den mest succesfulde klub i turneringens historie. Desuden har SK Slavia Prag, FC Slovan Liberec, FC Banik Ostrava og senest FC Viktoria Plzeň også vundet turneringen.

Mestre

Mestre efter år

Fodboldligaer
1. liga
Etableret i 1993
Mělník

Mělník er en by i det Centralbøhmen i Tjekkiet.

Melnik ligger cirka 35 kilometer nord for Prag, ved sammenløbet af floderne Vltava og Elben. Byen ligger på højre side af Elben.

Uden for byen ligger det store Melnik kraftværk med en installeret kapacitet på 1.050 MW.

Byer i Tjekkiet
MS Thorbjørn

MS Thorbjørn (kaldesignal LILU) er et fartøj ejet af Arbeidernes Ungdomsfylking (AUF).
Under AUFs årlige sommerlejr, pendler fartøjet mellem Utøya og Utøykaia på fastlandet.
Fartøjet blev bygget på Oskarshavns Værft i 1948. Det hed tidligere Rasmus og blev købt af AUF i 1997 for  SEK. Færgen er godkendt til 50 passagerer og kan bære mindre et køretøj.

Fartøjets historie 
Inden fartøjet blev omdannet til en civil færge, var det et militært landgangsfartøj af typen L-50. Disse landgangsfartøjene blev benyttet af den svenske flåde og det svenske kystartilleri fra 1950'erne til 1980'erne. L50-bådene ble benyttet af Urkustjägarna (marineinfanteri) for hurtigt at kunne landssætte personale under beskydning.

Terrorangrebene i Norge 22. juli 2011 
MS Thorbjørn blev brugt af terroristen til at nå Utøya før massakren på Utøya den 22. juli 2011. Nogle minutter efter de første skud blev affyret forlod fartøjet fra øen, med ni mennesker om bord. Først et godt stykke tid efter at gerningsmanden blev anholdt, blev båden brugt til redningsarbejde.

Galleri

Eksterne kilder og henvisninger 

 Norsk Skipsregister

Terrorangrebet i Norge 2011
Skibe fra Norge
Harijs Liepiņš

Harijs Liepiņš (15. december 1927 i Ternejas pagasts i Letland – 3. august 1998 i Skrunda i Letland) var en kendt og betydende lettisk skuespiller.

Liepiņš fødtes i hvad der i dag udgør Ipiķu pagasts i landskabet Livland det nord-østlige Letland. I 1935 flyttede han til hovedstaden Riga, hvor han fik undervisning ved Rigas 28. mellemskole og Rigas 1. Bygymnasium. Under 2. verdenskrig var Liepiņš hilfswilliger i Luftwaffe, og efter krigen var han indsat i en lejr i Vorkuta i Rusland.. Efter hjemkomst til Riga studerede han ved Dailesteaterets studie, som han afsluttede 1949. Efterfølgende sceneoptrædener var udelukkende forbundet med Dailesteatret. Liepiņš påbegyndte i 1955 sit arbejde i spillefilm, både hos Rīgas Kinostudija samt andre filmstudier i Sovjetunionen.

Udover nogle sovjetiske ordener og priser blev Liepiņš også udnævnt til Kavaler af Trestjerneordenen den 7. november 1994.

Kildehenvisninger

Eksterne henvisninger 
 

Personer fra Livland
Skuespillere fra Letland
Kavalerer af Trestjerneordenen
Liepiņš

Liepiņš (diminutiv form af navneordet "liepa" – lind) er et populært lettisk efternavn.

Efternavnet kan henvise til:

 Aivars Liepiņš – fotograf.
 Edgars Liepiņš – skuespiller og sanger.
 Harijs Liepiņš – skuespiller.
 Ilmārs Liepiņš – fodboldspiller.
 Jānis Liepiņš:
 Jānis Liepiņš (general) – general.
 Jānis Liepiņš (maler) – maler.
 Jānis Liepiņš (forfatter) – forfatter.
 Modris Liepiņš – kapgænger.
 Oļģerts Liepiņš – udenlands-lettisk forfatter.
 Pēteris Liepiņš – skuespiller.
 Roberts Liepiņš – diplomat.
 Zigmars Liepiņš – komponist og iværksætter.
 Valdis Liepiņš – skuespiller og teaterinstruktør.
Ruslands Premier League

Ruslands Premier League er en professional fodboldrække under Ruslands fodboldforbund. På grund af sponsorere hedder rækken i øjeblikket SOGAZ Russiske Fodboldmesterskab. Det er den øverste række i det russiske fodboldsystem og består af 16 hold, der kæmper om to pladser i UEFA Champions League og tre pladser i UEFA Europa League. De to dårligste hold efter hver sæson, rykker ned i Football National League.

Rækken efterfulgte Top Divisionen, der var en direkte efterfølger til den bedste sovjettiske fodboldrække.

Ruslands Premier League klubber (2019–2020)

2019-20 

2018-19

 Arsenal Tula
 CSKA Moskva
 Krasnodar
 Rostov
 Spartak Moskva
 FK Ahmat Grosnyj
 FK Anzhi Makhachkala
 Dynamo Moskva
 Ufa
 Ural
 Lokomotiv Moskva
 Rubin Kasan
 Zenit Skt. Petersborg
 FK Orenburg
 Krilʹâ Sovetov Samara
 Jenisej

Eksterne kilder/henvisninger 
 premierliga.ru
 RSSSF
 soccerway

Fodboldligaer
Premier League
Etableret i 2001
Krūmiņš

Krūmiņš (diminutiv form af navneordet "krūms" – busk) er et populært lettisk efternavn.

Efternavnet kan henvise til:

 Edgars Krūmiņš – musiker.
 Jānis Krūmiņš – basketballspiller.
 Jūlijs Krūmiņš – iværksætter.
 Varis Krūmiņš:
 Varis Krūmiņš (basketballspiller) – basketballspiller.
 Varis Krūmiņš (instruktør) – filminstruktør.
Varis Krūmiņš (instruktør)

Varis Krūmiņš (23. maj 1931 i Riga i Letland – 24. juli 2004) var en lettisk dokumentar- og filminstruktør. Han var siden 1957 medlem af Letlands Filmskaberforening.

Krūmiņš dimitterede i 1956 fra det Alsovjetiske Statslige Filminstituts instruktør-fakultet (i dag Gerasimov Filminstitut) i Moskva. Året inden sin dimission begyndte han som andeninstruktør ved Rīgas Kinostudija-filmen "Pēc vētras" (Efter stormen). I 1956 debuterede han som instruktør med filmen "Cēloņi un sekas" (Årsager og konsekvenser). I 1957 fik Krūmiņš succes med filmen "Zvejnieka dēls" (Fiskersønnen) med Eduards Pāvuls i hovedrollen. Siden 1960'erne virkede han indenfor dokumentarfilm-branchen. Mellem dokumentarfilmene instruerede han i 1971 også spillefilmen "Kara ceļa mantinieki" (Krigsvejens arvinger).

Kilder

Kildehenvisninger

Eksterne henvisninger 
 

 Profil hos Letlands Filmmuseum 
 Nekrolog 

Personer fra Riga
Filminstruktører fra Letland
Struer Kajakklub

Struer Kajakklub er en kajakklub i Struer og ligger ved Limfjorden.
Kajakklubben blev stiftet d. 24. marts 1941.

Meritter 
Struer Roklub har vundet følgende medaljer ved internationale stævner:

 OL i London 1948
K1, 1000 m.: Johan Fr. Kobberup (Struer Roklub) 

 VM i London 1948
K1, 4x500 m.: Johan Fr. Kobberup (Struer Roklub) 

 VM i København 1950
K1, 500 m.: Johan Fr. Kobberup (Struer Roklub) 

 VM i København 1950
K1, 4x500 m.: Johan Fr. Kobberup (Struer Roklub) 

 OL i Rom 1960
K1, 4x500 m.: Arne Høyer (Struer Roklub) 

 VM i Bergen 2004
K1, Marathon: Michael Kongsgaard (Struer Roklub) 

 EM U18 i Szeged 2008
K2, 1000 m.: Jimmy Bøjesen (Struer Roklub) og Martin Larsen (Sorø Cano og Kajak Club)

Kilder

Eksterne henvisninger 
 Struer Kajakklub

Kajakklubber
Kano- og kajakklubber i Danmark
Kajakklub
Etableret i 1941
Uden navn

Uden navn er en roman skrievet af Christian Kampmann. Romanen udkom i 1969 på forlaget Gyldendal. Romanen indeholder en psykologisk skildring af et ægteskabs opløsning.

Romaner fra Danmark
Litteratur i 1969
Mbeya (region)

Mbeya er en af Tanzanias 26 administrative regioner.  Regionhovedstaden er Mbeya. Regionen grænser til Malawi og Zambia mod syd, Rukwa i vest, Tabora i nord, Singida i nordøst og Iringa i øst. Regionen grænser også til Malawisøen i sydøst og Rukwasøen i vest. 
Belolkningen blev i 2009 anslået til 2.581.792 mennesker, og arealet er 60.350 km². 

Mbeya består af otte distrikter: Mbeya Mjini, Mbeya Vijijini, Rungwe, Kyela, Ileje, Mbozi, Chunya og Mbarali.

Eksterne kilder og henvisninger

Tanzanias regioner
Carlos Cruz de Castro

Carlos Cruz de Castro (født 23. december 1941 i Madrid, Spanien) er en spansk komponist, dirigent og pianist.

Castro hører til Spaniens nulevende betydningsfulde klassiske komponister sammen med landsmanden Tomás Marco. Han har skrevet 2 symfonier, orkesterværker, kammermusik, klaverstykker, guitarkoncert, guitarstykker etc.

Han var medstifter af Spanish Association of Spanish Composers i 1976, og fik en musikpris af den mexicanske union for teater og journalistik i 1977 og kulturprisen af Comunidad de Madrid 2002.

Udvalgte værker 

 Symfoni nr. 1 "Canarias" (1998) - for orkester
 Symfoni nr. 2  "Extremadura" (2002-2003) - for orkester

Ekstern kilde 
 Om Carlos Cruz de Castro

Komponister fra Spanien
Pianister fra Spanien
Dirigenter fra Spanien
Rukwasøen

Rukwasjøen er en alkalisk sø i det sydvestlige Tanzania, på grænsen mellem regionerne Rukwa og Mbeya. Den ligger mellem Tanganyikasøen i nordvest/vest og Malawisøen i sydvest, og tilhører samme forgrening af Great Rift Valley som disse. Søens størrelse har varieret meget gennem årene, på grund af varierende tilløb. Søen har i dag et areal på omtrent 2.600 km². Omkring søen ligger Utalii vildtreserveat og Uwanda vildtreservat.

Referenser 

 Rukwasøen

Søer i Tanzania
Guido Adler (musikvidenskabsmand)

Guido Adler (født 1. november 1855 i Mähren, død 15. februar 1941) var en østrigsk musikforfatter. 

Adler studerede musik ved Wiens konservatorium hos blandt andre Bruckner. Han blev i 1898 professor ved Wiens Universitet efter Hanslick. Han grundlagde i 1884 (sammen med Spitta og Chrysander) "Vierteljahrschrift für Musikwissenschaft" og ledet udgivelsen af "Denkmäler der Tonkunst in Oesterreich". Han trådte i 1927 tilbage som universitetsprofessor.

Adler, fremragende som forsker og lærer, blev bekendt uden for fagkredse ved det indholdsvægtige skrift: Richard Wagner-forelæsninger (1904). Hans senere arbejder er Der Stil in der Musik, Gustav Mahler og Methode der Musikgeschichte, og redaktionen af den store Handbuch der Musikgeschichte (1924);

Kilder

Eksterne henvisninger 
 

Musikforskere fra Østrig
Musikhistorikere
Ansatte ved Wiens Universitet
Faglitterære forfattere fra Østrig
Østrigere i 1800-tallet
Østrigere i 1900-tallet
Salmonsens
Professorer fra Østrig
Karl Marthinsen

Karl Charles Alfred Nicolay Marthinsen (født 25. oktober 1896 i Karlsøy i Troms, død 8. februar 1945 i Oslo) var en norsk nazist og chef for statspolitiet i Norge under anden verdenskrig. Han blev skudt og dræbt af Oslogjengen i Blindernveien i Oslo, da han var på vej til arbejde i statpolitiets hovedkvarter i Kronprinsens gate 10 i Oslo centrum.

I 1933 blev han medlem af Nasjonal Samling. Efter den tyske besættelsesmagt havde opløst den norske hær i 1940, gik Marthinsen ind i politiet. Her steg han hurtigt i graderne og blev leder af hele det norske statspoliti med titel af politigeneral. Han var en effektiv og frygtet mand for den norske modstandsbevægelse og opfordrede til brug af tortur. Han stod også centralt i deportationen af de norske jøder til udryddelseslejre.

Likvidering 

Ved udgangen af januar-februar 1945 beslutede ledelsen af den norske modstandsbevægelse, at Marthinsen skulle likvideres. Årsagen var rapporter, dels opnået ved aflytning, der slog fast, ar han planlagde at tage kontrol af National Samlings (NS) kamporganisation i krigens sidste fase. Man frygtede, at planen var at sikre NS kontrol med hele politiet.

Efter likvideringen af Marthinsen iværksatte den tyske besættelsesmagt omfattende repressalier. I alt 28 personer blev henrettet på Akershus Fæstning som et direkte resultat af likvidationen.

Litteratur 
 Berit Nøkleby: Politigeneral og hirdsjef – Karl A. Marthinsen, Aschehoug 2010,

Eksterne henvisninger 
 Dagbladet: Skjebnesvanger likvidasjon
 Omtale på NorgesLexi
 Filmen Strengt hemmelig omtalt af NRK

Nordmænd i 2. verdenskrig
Politikere fra Nasjonal Samling
Personer der er blevet myrdet
Alfred Ludwig

Alfred Ludwig (født 9. oktober 1832 i Wien, død 12. juni 1912) var en østrigsk sanskritist og sprogforsker.

Ludwig blev 1860 professor i Prag, hvor han virkede indtil sin død. Hans anskuelser i sprogvidenskaben og den indiske filologi går i væsentlige punkter imod de almindelig herskende teorier; nogle af dem står dog nu i højere kurs end tidligere.

Af Ludwigs skrifter kan nævnes: Die Entstehung der a-Deklination (i "Sitzungen der Wiener Akademie", 1867), Der Infinitiv im Veda (1871), Agglutination oder Adaption, eine sprachwissenschaftliche Streitfrage (1873), Die philosophischen und religiösen Anschauungen des Weda (1875) og andre.

Der Rigveda, oversættelse med kommentar og indledning (6 bind, 1876—88) fulgtes af Über die Kritik des Rigvedatextes (1889), Ludwigs hovedværk, overordentlig vigtigt, trods mange problematiske særheder, og Über die Methode bei Interpretation des Rigveda (1891) samt talrige mindre arbejder.

Kilder 

 

Orientalister fra Østrig
Indologer
Filologer fra Østrig
Professorer fra Østrig
Ansatte ved Prags Universitet
Faglitterære forfattere fra Østrig
Tysksprogede forfattere
Østrigere i 1800-tallet
Østrigere i 1900-tallet
Personer fra Wien
Mariano Rajoy

Mariano Rajoy Brey (; 27. marts 1955 i Santiago de Compostela) er en spansk politiker fra Partido Popular. Han var fra november 2011 til begyndelsen af juni 2018 ministerpræsident i Spanien efter at have vundet det spanske parlamentsvalg 20. november 2011.   

Efter en korruptionsskandale måtte Rajoy imidlertid træde tilbage fra posten som regeringsleder efter en mistillidsafstemning i det spanske parlament. Han afløstes af Pedro Sánchez fra det socialdemokratiske PSOE.

Eksterne henvisninger 

Politikere fra Spanien
Personer fra Santiago de Compostela
Morogoro (region)

Morogoro er en af Tanzanias 26 administrative regioner. Regionhovedstaden er byen Morogoro. Morogoro grænser til Manyara og Tanga i nord, Pwani og Lindi i øst, Ruvuma i syd og Iringa og Dodoma i vest. 

Regionen har et areal på 70.799  km², og havde et anslået befolkningstal i   2009 på 2.068.427 mennesker . 

Morogoro består af seks distrikter: Kilombero, Kilosa, Morogoro Mjini, Morogoro Vijijini, Mvomero og Ulanga.
I regionen ligger Mikumi nationalpark der er sammenhængende med det store vildtreservat Selous, der ligger mod sydøst, og hvis vestlige del også ligger i regionen.

Eksterne kilder og henvisninger

 Officiel websted

Tanzanias regioner